Eiropas Parlamenta Rezolūcija (2010. gada 5. maijs) ar konstatējumiem, kas ir neatņemama daļa no Lēmuma par Eiropas Tīklu un informācijas drošības aģentūras 2008. finanšu gada budžeta izpildes apstiprināšanu



Oficiālais Vēstnesis L 252 , 25/09/2010 Lpp. 175 - 176



Eiropas Parlamenta Rezolūcija ( 2010. gada 5. maijs) ar konstatējumiem, kas ir neatņemama daļa no Lēmuma par Eiropas Tīklu un informācijas drošības aģentūras 2008. finanšu gada budžeta izpildes apstiprināšanu EIROPAS PARLAMENTS, ņemot vērā Eiropas Tīklu un informācijas drošības aģentūras 2008. finanšu gada galīgos pārskatus, ņemot vērā Revīzijas palātas ziņojumu par Eiropas Tīklu un informācijas drošības aģentūras 2008. finanšu gada pārskatiem, ar Aģentūras atbildēm [1], ņemot vērā Padomes 2010. gada 16. februāra ieteikumu (5827/2010 – C7-0061/2010), ņemot vērā EK līguma 276. pantu un Līguma par Eiropas Savienības darbību 319. pantu, ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [2], un jo īpaši tās 185. pantu, ņemot vērā Eiropas Parlamenta un Padomes 2004. gada 10. marta Regulu (EK) Nr. 460/2004 par Eiropas Tīklu un informācijas drošības aģentūras izveidi [3], un jo īpaši tās 17. pantu, ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [4], un jo īpaši tās 94. pantu, ņemot vērā Reglamenta 77. pantu un VI pielikumu, ņemot vērā Budžeta kontroles komitejas ziņojumu (A7-0087/2010), A. tā kā Revīzijas palāta norāda, ka tā ir guvusi pamatotu pārliecību par to, ka gada pārskati par 2008. finanšu gadu ir ticami un ka pakārtotie darījumi ir likumīgi un pareizi, B. tā kā Parlaments 2009. gada 23. aprīlī sniedza Eiropas Tīklu un informācijas drošības aģentūras izpilddirektoram apstiprinājumu par Aģentūras 2007. finanšu gada budžeta izpildi [5] un lēmumam par budžeta izpildes apstiprināšanu pievienotajā rezolūcijā cita starpā: - atzīmēja Revīzijas palātas kritiku, ka Aģentūras pamatdarbība galvenokārt veikta 2007. gada pēdējā ceturksnī, jo apmēram 40 % saistību un vairāk nekā 50 % maksājumu, kas attiecas uz pamatdarbību, ir veikti 2007. gada novembrī un decembrī, - pauda neapmierinātību ar Aģentūras atbildi, ka dažos gadījumos pārnestās apropriācijas tika aplēstas, nosakot tikai aptuvenu vērtību, - pauda bažas par Revīzijas palātas atklātajām nepilnībām iepirkuma procedūrās, jo īpaši par to, ka piedāvājumu priekšatlases nebija pamatotas, vērtēšanas komiteja nebija parakstījusi vērtēšanas dokumentus, kā arī dokumenti nebija strukturēti un pilnīgi, Darbība 1. izsaka atzinību Aģentūrai par 2008. gadā paveikto, Eiropas elektronisko sakaru tīklu elastīguma uzlabošanu, attīstību un pastāvīgo sadarbību ar dalībvalstīm; 2. aicina Aģentūru nākamajam Revīzijas palātas ziņojumam pievienojamajā tabulā salīdzināt veikumu tajā finanšu gadā, kuram jāapstiprina budžeta izpilde, ar veikumu iepriekšējā finanšu gadā, lai iestādei, kas apstiprina budžeta izpildi, dotu iespēju labāk novērtēt Aģentūras darbību no gada gadā; Budžeta un finanšu vadība 3. atzīmē, ka Revīzijas palāta ir atklājusi nepilnības iepirkuma procedūrās, jo īpaši attiecībā uz vajadzīgo pamatlīguma budžetu pārāk zemo novērtēšanu; īpaši uzsver, ka iepirkuma budžeta nepietiekama novērtēšana rada šķērsli godīgai konkurencei, jo uzņēmumi negribīgāk iesniedz piedāvājumus par ierobežotām summām; tomēr ņem vērā, ka Aģentūra, lai novērstu iepriekšējās nepilnības, 2009. gada trešajā ceturksnī ir izsludinājusi jaunu aicinājumu iesniegt priekšlikumus; 4. ņem vērā, ka Aģentūra turpina darīt visu iespējamo, lai no uzņēmējas dalībvalsts nodokļu iestādes saņemtu atpakaļ EUR 45000, kas atbilst Aģentūras iepriekš samaksātā PVN summai; 5. pieņem zināšanai, ka Aģentūra 2008. gadā ir uzrādījusi ienākumus no procentiem EUR 143818 apmērā; ņemot vērā gada pārskatus un procentu ienākumu apmēru, secina, ka Aģentūrai pastāvīgi ir ārkārtīgi lieli naudas līdzekļu uzkrājumi; pieņem zināšanai, ka Aģentūras naudas līdzekļu uzkrājumi 2008. gada 31. decembrī veidoja EUR 2436694; aicina Komisiju noskaidrot, kādas ir iespējas pilnībā nodrošināt to, ka naudas līdzekļu pārvaldība tiek īstenota, pamatojoties uz faktiskajām vajadzībām, kā noteikts Regulas (EK, Euratom) Nr. 2343/2002 15. panta 5. punktā, un kādas vispārējas izmaiņas būtu nepieciešamas, lai ilgstoši nodrošinātu, ka Aģentūras naudas līdzekļu uzkrājumi ir iespējami nelieli; Iekšējā kontrole un cilvēkresursi 6. izsaka atzinību Aģentūrai par to, ka tā ir īstenojusi visus astoņus Iekšējās revīzijas dienesta ieteikumus, kas tiek uzskatīti par "ļoti svarīgiem"; atzīmē, ka šie ieteikumi ir saistīti ar iekšējās kontroles standartu revīzijas un cilvēkresursu pārvaldības (piemēram, personāla politikas, 2008. gadā spēku zaudējušo līgumu atjaunošanas, atlases komiteju neatkarības, apmācības pasākumu un kvalifikācijas pakāpes paaugstināšanas procedūras pārredzamības) īstenošanas pārbaudi; 7. norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, un sakarā ar tiem vērš uzmanību uz Parlamenta 2010. gada 5. maija rezolūciju [6] par aģentūru darbību, finanšu pārvaldību un kontroli. [1] OV C 304, 15.12.2009., 16. lpp. [2] OV L 248, 16.9.2002., 1. lpp. [3] OV L 77, 13.3.2004., 1. lpp. [4] OV L 357, 31.12.2002., 72. lpp. [5] OV L 255, 26.9.2009., 153. lpp. [6] Pieņemtie teksti, P7_TA(2010)0139 (skatīt šā Oficiālā Vēstneša 241. lpp.). --------------------------------------------------